b'\n_START_ARTICLE_\nPrave veverice\n_START_SECTION_\nPrehrana\n_START_PARAGRAPH_\nPrave veverice se hranijo z ore\xc5\xa1\xc4\x8dki in semeni in v\xc4\x8dasih tudi z gobami, \xc5\xbeu\xc5\xbeelkami in mladimi pticami. Nekatere drevesne veverice lu\xc5\xa1\xc4\x8dijo lubje in se hranijo z njim in z drevesnim sokom. Rde\xc4\x8de veverice lahko naredijo precej\xc5\xa1no \xc5\xa1kodo na drevju s tem ko jedo poganjke iglavcev. Zemeljske veverice se ve\xc4\x8dinoma prehranjujejo z zelenimi rastlinami. Prave veverice, ki \xc5\xbeivijo zmernem pasu pogosto skrijejo oz. zakopljejo ore\xc5\xa1\xc4\x8dke in semena, ki jih potem lahko uporabijo v zimskem \xc4\x8dasu. Ta navada, da hrano skrivajo, povzro\xc4\x8da razpr\xc5\xa1evanje rastlinskih semen, ker zakopana semena pogosto ne najdejo in tako semena lahko za\xc4\x8dnejo kaliti. Veliko zemeljskih veveric pozimi spi (hibernacija) in nekatere spravljajo hrano v podzemne brloge.\n_START_SECTION_\nIzkori\xc5\xa1\xc4\x8danje veveric\n_START_PARAGRAPH_\nNekatere severne vrste lovijo zaradi njihovih mehkih, gostih ko\xc5\xbeuhov in kar nekaj ve\xc4\x8djih vrst, lovijo za hrano. Rep sivih veveric se uporablja za slikarske \xc4\x8dopi\xc4\x8de, jazbe\xc4\x8deva ma\xc5\xa1\xc4\x8doba pa se v Alpah uporablja kot zdravilo za ka\xc5\xa1elj.\n_START_SECTION_\nPrena\xc5\xa1alec bolezni\n_START_PARAGRAPH_\nVeverice so lahko gostitelj parazitov, ki prena\xc5\xa1ajo kugo in klopno vro\xc4\x8dico Skalnega gorovja (angle\xc5\xa1ko: Rocky mountain tick fever). Toda veverice obi\xc4\x8dajno smatrajo za igrive in privla\xc4\x8dne prebivalce gozdov in prerij.'